ભારતીય ટીમના અદ્ધભૂત ઓલરાઉન્ડર હાર્દિક પંડ્યા ઓસ્ટ્રેલિયા સામેની વનડે જોરદાર પ્રદર્શન કરી હાલ ચર્ચાઓનું કેન્દ્ર બની ગયા છે. સોશ્યલ મીડિયામાં પંડ્યાના અદ્ધભૂત ક્રિકેટ પર્ફોમન્સની તો વાતો જોર પકડી જ રહી છે. સાથે તેમની પર્સનલ લાઇફ અને તેમની સોશ્યલ ટ્વિટના કારણે પણ તે ન્યૂઝમાં છે. થોડા સમય પહેલા જ ટ્વિટર પર એક નાનકડી વાતચીત પછી પંડ્યા અને બોલીવૂડ અભિનેત્રી પરિણીતિ ચોપડાના અફેરની વાતો ઉડવા લાગી હતી. તે પછી એન્કર શિબાની દાંડેકરના ટ્વિટ પર પંડ્યાના વખાણ કરતા ફરી પંડ્યા ચર્ચામાં છવાયાા હતા. ત્યારે જ્યાં આ તમામ વસ્તુઓ શાંત પણ નહતી થઇ ત્યાં જ સોશ્યલ મીડિયામાં એક અન્ય યુવતી સાથે પંડ્યાની તસવીર વાયરલ થતા એક નવો જ વિવાદ ઊભો થઇ ગયો હતો.